Document ID: 32006D0257

32006D0257
L 097/1
SLUŽBENI LIST EUROPSKE UNIJE
09.02.2006.
ODLUKA KOMISIJE
od 9. veljače 2006.
o izmjeni Odluke 96/335/EZ o utvrđivanju popisa i zajedničke nomenklature sastojaka koji se rabe u kozmetičkim proizvodima
(Tekst značajan za EGP)
(2006/257/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 76/768/EEZ od 27. srpnja 1976. godine o usklađivanju zakonodavstava država članica u odnosu na kozmetičke proizvode (1), a posebno njezin članak 5.a stavak 3. i članak 7. stavak 2.,
nakon savjetovanja sa Znanstvenim odborom za kozmetičke i neprehrambene proizvode široke potrošnje,
budući da:
(1)
Potrebno je ažurirati popis i zajedničku nomenklaturu sastojaka koji se rabe u kozmetičkim proizvodima, a utvrđeni su u Prilogu Odluci 96/335/EZ (2) u skladu s podacima koje je dostavila odnosna industrija.
(2)
Potrebno je ažurirati odjeljak I. u Prilogu Odluci 96/335/EZ kako bi se osigurala znanstvena točnost i valjanost nekih postojećih, kao i novih upisa te da se poboljšaju upisi s područja botanike te definicije i vrste funkcija.
(3)
Pokazalo se da je potrebno bitno promijeniti konvencije o nomenklaturi, utvrđene u Prilogu Odluci 96/335/EZ radi jasnoće i radi prilagodbe promjenama u Međunarodnoj nomenklaturi kozmetičkih sastojaka (INCI).
(4)
Popis kratica, utvrđen u Prilogu Odluci 96/335/EZ potrebno je prilagoditi tako da se uzme u obzir uvođenje novih sastojaka na popis.
(5)
Stoga treba Odluku 96/335/EZ sukladno tome izmijeniti.
(6)
Mjere predviđene ovom Odlukom u skladu su s mišljenjem Stalnog odbora za kozmetičke proizvode,
DONIJELA JE SLJEDEĆU ODLUKU:
Jedini članak
Prilog Odluci 96/335/EZ izmjenjuje se u skladu s Prilogom ovoj Odluci.
Sastavljeno u Bruxellesu 9. veljače 2006.

Labels: 1
19